als_Latn dik_Latn sna_Latn
Qeveria e Republikës së Kosovës ka njoftuar edhe zyrtarisht se mbledhja, e paraparë të mbahet sot, është shtyrë.
Në njoftimin e Qeverisë, është theksuar se mbledhja për ratifikimin e Demarkacionit, do të mbahet të mëkurën, pas seancës për mocionin e rrëzimit të Qeverisë, të inicuar nga partitë opozitare, përcjell Bota sot.
“Pas diskutimeve të partnerëve të koalicionit qeverisës PDK-LDK, ku ishin të pranishëm edhe përfaqësuesit e Shteteve të Bashkuara të Amerikës, u arrit dakordimi që mbledhja e kabinetit qeveritar ku do të shqyrtohet Projektligji për Ratifikimin e Marrëveshjes për Kufirin Shtetëror ndërmjet Republikës së Kosovës dhe Malit të Zi, të mbahet pas seancës së Kuvendit të Republikës së Kosovës, që do të zhvillohet të mërkurën”, thuhet në njoftim.
“Qeveria e Republikës së Kosovës shpreh përkushtimin e saj të plotë, që në bashkëpunim të ngushtë me partnerët strategjikë ndërkombëtarë, SHBA-të dhe BE-në, të adresojë me prioritet dhe përkushtim të plotë çështjen e Ratifikimit të Kufirit Shtetëror me Malin e Zi, si një prej vendimeve më të rëndësishme për të ardhmen e qytetarëve dhe të shtetit të Kosovës”, thotë Qeveria./BS/
als_Latn als_Latn als_Latn als_Latn